คุณคะคือหนูเครียดมากเลยค่ะ มีกลิ่นปากมา5-6ปี ทำไงก็ไม่หาย ไม่กล้าไปหาเพราะอายมากค่ะ แปรงฟันวันละ2-3รอบบ้วนปากก็แล้วก็ยังไม่หายกุ้มใจมากเลยค่ะ ตอนนี้หนูโตต้องพบเจอคนมากมายหนูอายมากเลยค่ะ ควรรักษายังไงดีค่ะ เกิดจากสาเหตุอะไรคะ
สวัสดีค่ะ อาการมีกลิ่นปากมากผิดปกตินั้น อาจจะเกิดมาจากการรักษาความสะอาดความสะอาดในช่องปากที่ไม่ดีพอ เช่น แปรงฟันไม่สะอาด การรับประทานอาหารที่มีส่วนผสมของวัตถุดิบกลิ่นแรง เช่น กระเทียม หัวหอม พริก เครื่องดื่มอย่างกาแฟ ชา หรือเครื่องดื่มแอลกอฮอล์ การสูบบุหรี่จัด มีกรดไหลย้อน มีโรคเกี่ยวกับฟันเช่นฟันผุ หรือมีโพรงไซนัสอักเสบเรื้อรังควรทำความสะอาดภายในช่องปากให้ดี โดยควรแปรงฟันอย่างน้อยวันละ 2 ครั้ง หลีกเลี่ยงอาหารกลิ่นแรงจัด งดการสูบบุหรี่หรือการดื่มแอลกอฮอล์ และตรวจสุขภาพของช่องปากประจำปีหากปรับพฤติกรรมเบื้องต้นแล้วยังมีอาการเป็นมาก กลิ่นปากออกมาชัดเจน ควรไปพบแพทย์เพื่อตรวจหาสาเหตุที่แน่ชัดต่อไป